**סבב אליפות הארץ לבוגרים 2017-18**

**המלצה ללו"ז השלבים:**

**שש-עשרית** (עד 1700, מותר לקצר ל-7 סיבובים ו/או לקצב של 50+10): פברואר-יוני 2017

**שמינית** (1700-2000 + עולים מהשלב הקודם): יולי-נובמבר 2017

**רבע** (2000-2300 + עולים מהשלב הקודם): דצמבר 2017 – פברואר 2018

**חצי** (2300 ומעלה + עולים מהשלב הקודם; 4 מחוזות : צפון, מרכז, דרום, וסבב מרוכז [עד 3 שבועות]; ייתכן ויהיה בית נוסף בירושלים) : מרץ-יוני 2018

**גמר אליפות הארץ 2018** (32 משתתפים): ברבעון האחרון של 2018.

* כל השלבים פרט לשש-עשרית הם 9 סיבובים בקצב מלא (שמינית, רבע, חצי 90+30, הגמר 90+30 ועוד חצי שעה לאחר מסע 40).
* מקדם העלייה בכל השלבים עד חצי הגמר: 1 מכל 4 משתתפים עולה לשלב הבא.
* בהתאם להחלטת ועדת התחרויות, עד שלב חצי הגמר (לא כולל) ניתן לכל שחקן להשתתף במספר בלתי מוגבל של בתים בכל שלב בו הוא רשאי לשחק עפ"י הכללים.
* לנשים ונוער הקלה של 100 נקודות מד-כושר מהמינימליים שצוינו לעיל עבור כל שלב.
* שחקן עולה אוטומטית לשלב כלשהו אם מד-כושרו, הגבוה מבין הישראלי או הבינלאומי (הרגיל בלבד, לא מהיר או בזק), הוא כנדרש ביום פתיחת התחרות או באחד העדכונים ברבעון הקודם לה.

שוברי שוויון מומלצים:

**בשיטה שוויצרית כאשר כמות המשתתפים לפחות כפולה מכמות הסיבובים, שוויון נקודות יוכרע עפ"י הסדר הבא: א. בוכהולץ קאט-1 (ללא יריב חלש); ב. בוכהולץ; ג. רמת ביצוע (פרפורמנס).**

**בשיטת ליגה או שוויצרית שלא עונה להגדרה בסעיף הקודם: א. ברגר; ב. תוצאה בין השחקנים; ג. מספר נצחונות.**